**Brett Bulmer** (s. 26. huhtikuuta 1992 Prince George, Brittiläinen Kolumbia, Kanada) on kanadalainen jääkiekkoilija, joka pelaa Saksan kolmanneksi korkeimmalla sarjatasolla Oberligan hollantilaisjoukkue Tilburg Trappersissa. Hän on pelipaikaltaan laitahyökkääjä, mutta osaa pelata myös keskellä. Bulmer on pelannut urallaan aiemmin myös 17 NHL-ottelua Minnesota Wildissa. Elite Prospects -sivuston Erik K. Pirin mukaan isokokoinen Bulmer pelaa varsin fyysistä peliä ja hän tykkää ärsyttää vastustajia. Hänellä on myös kohtuullisen hyvät taidot sekä hyökkäys- että puolustuspäässä. Bulmer on ajoittain myös tapellut. Hän laukoo oikealta.

Ura
---

Kelowna Rockets varasi Bulmerin 223. pelaajana WHL:n varaustilaisuudessa 2007. Hän pelasi kaksi seuraavaa kautta lähinnä Brittiläisen Kolumbian paikallista BCMML-juniorisarjaa Cariboo Cougarsissa. Kaudella 2008–2009 Bulmer sijoittui tehoilla 28+35=63 koko sarjan pistepörssissä toiseksi edellään vain Vancouver NW Giantsin Ryan Nugent-Hopkins. Hän debytoi samalla kaudella myös WHL:ssä, jossa Bulmer pelasi kolme ottelua. Varsinaisella tulokaskaudellaan 2009–2010 hän teki siellä 65 runkosarjaottelussa tehot 13+27=40 ja 12 playoff-ottelussa tehot 3+2=5.

Minnesota Wild varasi Bulmerin toisella kierroksella 39. pelaajana NHL:n varaustilaisuudessa 2010. WHL-kauden 2010–2011 päätteeksi, huhtikuussa 2011 hän teki kolmivuotisen tulokassopimuksen seuran kanssa. Bulmer siirtyi samalla loppukevääksi AHL-joukkue Houston Aerosin vahvuuteen. Hän pelasi siellä kahdeksan playoff-ottelua ilman tehopisteitä.

Syksyn 2011 harjoitusleirin päätteeksi Bulmer otti paikan Minnesota Wildin NHL-joukkueen vahvuudesta. Hän teki näin ollen NHL-debyyttinsä runkosarjan 2011–2012 avauskierroksella 8. lokakuuta 2011 Columbus Blue Jacketsia vastaan. Bulmer sai ottelussa jääaikaa 11.06 minuuttia. Hän pelasi Wildissa yhdeksän ottelua tehden kolme syöttöpistettä, kunnes Bulmer palasi Rocketsin WHL-joukkueen vahvuuteen. Hän oli tehoilla 34+28=62 joukkueen paras maalintekijä ja toiseksi paras pistemies Shane McColganin jälkeen. Bulmer voitti myös Rocketsin sisäisen tehotilaston lukemalla +10. Pudotuspeleissä hän oli joukkueen paras pistemies ja syöttäjä tehoilla 1+4=5. WHL-kauden päätyttyä Bulmer palasi Houston Aerosin AHL-joukkueen vahvuuteen.

Kauden 2011–2012 Bulmer pelasi kokonaan AHL:ssä ja hän teki Aerosissa 43 runkosarja- ja neljässä playoff-ottelussa tehot 4+3=7. Kaudeksi 2013–2014 Minnesota Wildin farmijoukkueeksi vaihtui Iowa Wild, jossa Bulmer vietti suurimman osan kaudestaan, mutta hän pelasi myös viisi NHL-ottelua. Kauden 2014–2015 Bulmer pelasi kokonaan farmissa. Elokuussa 2015 hän teki Wildin kanssa vuoden mittaisen ja kaksisuuntaisen jatkosopimuksen. Kaudella 2015–2016 Bulmer sai tililleen kolme NHL-ottelua. Hän kärsi Wildin organisaatiossa pelatessaan myös useista loukkaantumisista.

Syksyllä 2016 Bulmer liittyi try-outille AHL-joukkue Toronto Marliesin harjoitusleirille. Hän jäi kuitenkin noin viikkoa myöhemmin lokakuussa ilman jatkosopimusta. Saman kuun lopulla Bulmer siirtyi loppukauden 2016–2017 kattavalla sopimuksella SM-liigajoukkue Tampereen Ilvekseen. Hän teki 23 runkosarjaottelussa vain tehot 2+3=5, kunnes Bulmerin sopimus purettiin yhteisymmärryksessä helmikuussa 2017. Hän siirtyi loppukaudeksi Saksan DEL-liigan ERC Ingolstadtiin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007–2008 | Cariboo Cougars | BCMML | 40 | 20 | 19 | 39 | 40 | 6 | 2 | 7 | 9 | 4 |
| 2008–2009 | Cariboo Cougars | BCMML | 36 | 28 | 35 | 63 | 56 | 5 | 4 | 2 | 6 | 8 |
|  | Kelowna Rockets | WHL | 3 | 0 | 0 | 0 | 2 | – | – | – | – | – |
| 2009–2010 | Kelowna Rockets | WHL | 65 | 13 | 27 | 40 | 95 | 12 | 3 | 2 | 5 | 6 |
| 2010–2011 | Kelowna Rockets | WHL | 57 | 18 | 31 | 49 | 109 | 10 | 4 | 2 | 6 | 4 |
|  | Houston Aeros | AHL | – | – | – | – | – | 8 | 0 | 0 | 0 | 6 |
| 2011–2012 | Minnesota Wild | NHL | 9 | 0 | 3 | 3 | 6 | – | – | – | – | – |
|  | Kelowna Rockets | WHL | 53 | 34 | 28 | 62 | 93 | 3 | 1 | 4 | 5 | 17 |
|  | Houston Aeros | AHL | 6 | 1 | 1 | 2 | 2 | 4 | 1 | 1 | 2 | 2 |
| 2012–2013 | Houston Aeros | AHL | 43 | 4 | 3 | 7 | 41 | 4 | 0 | 0 | 0 | 2 |
| 2013–2014 | Minnesota Wild | NHL | 5 | 0 | 0 | 0 | 2 | – | – | – | – | – |
|  | Iowa Wild | AHL | 43 | 11 | 8 | 19 | 79 | – | – | – | – | – |
| 2014–2015 | Iowa Wild | AHL | 53 | 4 | 12 | 16 | 50 | – | – | – | – | – |
| 2015–2016 | Minnesota Wild | NHL | 3 | 0 | 0 | 0 | 7 | – | – | – | – | – |
|  | Iowa Wild | AHL | 58 | 3 | 8 | 11 | 73 | – | – | – | – | – |
| 2016–2017 | Ilves | SM-liiga | 23 | 2 | 3 | 5 | 57 | – | – | – | – | – |
|  | ERC Ingolstadt | DEL | 7 | 1 | 2 | 3 | 6 | 2 | 0 | 0 | 0 | 14 |
| 2017–2018 | Florida Everblades | ECHL | 70 | 23 | 19 | 42 | 144 | 20 | 6 | 7 | 13 | 38 |
| 2018–2019 | Fife Flyers | EIHL | 57 | 26 | 31 | 57 | 106 | – | – | – | – | – |
| 2019–2020 | Nottingham Panthers | EIHL | 32 | 8 | 13 | 21 | 12 | – | – | – | – | – |
|  | EHC Freiburg | DEL2 | 4 | 2 | 4 | 6 | 2 | – | – | – | – | – |
| 2020–2021 | Hannover Indians | Saksa3 | 39 | 37 | 39 | 76 | 40 | – | – | – | – | – |
| 3 kautta | yhteensä | NHL | 17 | 0 | 3 | 3 | 15 | – | – | – | – | – |
| 6 kautta | yhteensä | AHL | 203 | 23 | 32 | 55 | 245 | 16 | 1 | 1 | 2 | 10 |
| 2 kautta | yhteensä | EIHL | 89 | 34 | 44 | 78 | 118 | – | – | – | – | – |
| 1 kausi | yhteensä | SM-liiga | 23 | 2 | 3 | 5 | 57 | – | – | – | – | – |

Lähteet
-------

* Brett Bulmer The Internet Hockey Databasessa (englanniksi)
* Brett Bulmer Legends of Hockey -sivustolla (englanniksi)
* Brett Bulmer *Elite Prospects*. Everysport Media Group AB.  (englanniksi)

### Viitteet

1. 1 2  Brett Bulmer The Internet Hockey Databasessa (englanniksi)
2. 1 2  Brett Bulmer *Elite Prospects*. Everysport Media Group AB.  (englanniksi)
3. ↑  Tieskonlahti, Kirsi: Bulmer haluaa auttaa Ilveksen mestaruuteen asti *Jatkoaika.com*.  4.11.2016. Jatkoaika r.y. Viitattu 11.11.2016.
4. ↑  Andresen, Glen: Wild Locks Up Bulmer For Three Years  21.4.2011. Minnesota Wild. Viitattu 11.11.2016. (englanniksi)
5. ↑  Brett Bulmer 2011–12 Game Log *Hockey-Reference.com*. Sports Reference LLC. Viitattu 11.11.2016. (englanniksi)
6. ↑  Brett Bulmer Legends of Hockey -sivustolla (englanniksi)
7. ↑  Wild Re-Signs Brett Bulmer  16.8.2015. Minnesota Wild. Viitattu 11.11.2016. (englanniksi)
8. 1 2  Rackham, Mark: Toronto Marlies set to open training camp  2.10.2016. Maple Leafs Hot Stove. Viitattu 11.11.2016. (englanniksi)
9. ↑  Toronto Marlies Update Training Camp Roster  10.10.2016. Toronto Marlies.  Arkistoitu 27.10.2016. Viitattu 11.11.2016. (englanniksi)
10. ↑  Ilves aktiivisena pelaajamarkkinoilla – Brett Bulmer uusin hankinta *Jatkoaika.com*.  30.10.2016. Jatkoaika r.y. Viitattu 11.11.2016.
11. ↑  Bulmer jättää Ilveksen – jatkaa kauttaan Saksassa *Jatkoaika.com*.  3.2.2017. Jatkoaika r.y. Viitattu 4.2.2016.
12. ↑  ERC Ingolstadt holt Brett Bulmer  6.2.2017. ERC Ingolstadt Geschäftsstelle. Viitattu 6.2.2016. (saksaksi)